**Zborul**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( tatălui meu )

Acum știu. Te-ai mutat într-o stea.

Dintr-o dată, ți-au crescut aripi...

Ai zburat o vreme în preajma mea

Apoi, scăldat în miresme de stropi

(Ai primăverii ce mi te fura)

Învăluit în mătase de cer,

În foșnetul mării ce murmura

Te-ai înălțat ușor, ca un înger.

Marea spumegând năștea fluturi albi

-Puf de păpădie risipit în zori-

Dar lalele negre înfloreau din bulbi

Zborul tău nebun îmi dădea fiori.

Am știut că pleci pe o rece stea

Că te-ai rătăcit în păduri de fum

Soarele s-a stins, nu mai răsărea

Am rămas și eu rătăcită-n drum

Căzută-n cărări într-un somn letargic

Iar în viața mea, precum un lințoliu

S-a așternut orb, marele-ntuneric

Ce-a Învăluit soarele în doliu.

Dar te-am așezat într-un vârf de stea

Ca să-mi ostoiesc arșița din suflet

Și seară de seară tu îmi spui povestea

Zborului pierdut lăsat amanet.